AOT ทุ่ม 350 ลบ. ตั้งบ.ร่วมทุน “รักษาความปลอดภัย ท่าอากาศยานไทย”
AOT ทุ่ม 350 ลบ. ตั้งบ.ร่วมทุน "รักษาความปลอดภัย ท่าอากาศยานไทย"
1 ต.ค. 2562

บริษัท ท่าอากาศยานไทย จำกัด (มหาชน) หรือ AOT เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้ร่วมลงทุนกับบริษัท รักษาความปลอดภัย เอเอสเอ็ม แมเนจเมนท์ จำกัด (เอเอสเอ็ม) รวมถึง บริษัท รักษาความปลอดภัย พลังร่วม จำกัด (พลังร่วม) และ บริษัท รักษาความปลอดภัย เอ็ม เอ ไอ อินเตอร์เนชั่นแนล จำกัด (เอ็มเอไอ) จัดตั้ง บริษัท รักษาความปลอดภัย ท่าอากาศยานไทย จำกัด (AOT Aviation Security Company Limited) โดยบริษัทดังกล่าว มีวัตถุประสงค์ในการให้บริการด้านการรักษาความปลอดภัย ณ ท่าอากาศยานที่อยู่ในความรับผิดชอบของ AOT เป็นไปตามมาตรฐานสากล
โดยมีทุนจดทะเบียน 350,000,000 บาท ประกอบด้วยหุ้นสามัญ จำนวน 3,360,000 หุ้น และหุ้นบุริมสุทธิ จำนวน 140,000 หุ้น มูลค่าหุ้นละ 100 บาท เรียกชำระค่าหุ้นครั้งแรกจากผู้ถือหุ้นในอัตราร้อยละ 25 ของทุนจดทะเบียน ซึ่ง AOT ถือหุ้นจำนวน 1,715,000 หุ้น คิดเป็น 49% ขณะที่ เอเอสเอ็มถือหุ้นจำนวน 1,328,257 หุ้น หุ้นบุรุมสุทธิ จำนวน 113,043 หุ้น คิดเป็น 41.18% ด้าน พลังร่วมถือหุ้นจำนวน 232,880 หุ้น หุ้นบุริมสุทธิ จำนวน 19,820 หุ้น คิดเป็น 7.22% และ เอ็มเอไอ ถือหุ้นสามัญ จำนวน 83,863 หุ้น หุ้นบุริมสุทธิ จำนวน 7,137 หุ้น คิดเป็น 2.60% (โดยให้หุ้นบุริมสุทธิเช่นเดียวกับหุ้นสามัญ ยกเว้นเรื่องสิทธิการลงคะแนนเสียงในที่ประชุมผู้ถือหุ้นให้ใช้สัดส่วน 10 หุ้น ต่อ 1 เสียง)